कीर्तिपुरस्थित टियु क्रिकेट मैदानमा हुने इपिएल क्रिकेटमा काठमाडौं, ललितपुर, विराटनगर, भैरहवा, बीरगन्ज र पोखरा गरि ६ सहरको सहभागिता रहेको छ । ६ टोलीका माक्र्यु खेलाडीमा नेपाली टोलीका कप्तान पारस खड्का, उपकप्तान ज्ञानेन्द्र मल्ल, मध्यक्रमका ब्याट्सम्यान शरद भेषवाकार, तिब्र गतिका बलर सोमपाल कामी र बायाँ हाते स्पिनर शक्ति गौचन र यू १९ क्रिकेट टोलीका कप्तान दिपेन्द्र सिंह ऐरी रहेका छन् । माक्र्यु खेलाडीको न्युनतम पारिश्रमिक २ लाख रहेको छ । तर, माक्र्यु खेलाडी नै टिमको कप्तान हुनु पर्छ भन्ने नियम भने नरहेको आयोजकले जनाएको छ ।
